Die tak is geleë in Bloemfontein, die Stad van Rose, in 'n omgewing wat bevorderlik is vir genealogiese navorsing. Talle historiese geboue skep 'n atmosfeer waar die familie geskiedkundige homself kan verdrink in die historiese dokumente van onder andere, die Anglo-Boereoorlog Museum. In 2010 is 'n ooreenkoms van samewerking, onderteken, waarvolgens die GGSA, verteenwoordig deur die Vrystaattak en die Museum mekaar sal ondersteun met verskeie projekte. Dit het gelei tot rekords soos die Kaap en Natal krygsgevangene naamlyste, die oproep lyste van burgers vir kommandodiens, die name van al die Vrystaatse burgers wat gevange geneem was en na talle buitelandse krygsgevangene kampe, gestuur was, beskikbaar geraak het.
Nuus van GGSA Vrystaat
Written by Ferdie Van Wyk on 09 Junie 2013 . Posted in Vrystaattak
Gedurende Mei 2013 het die Vrystaattak deel geneem aan 'n uitstalling in die foyer van die Vrystaat Argief. Op die foto's kan die uitstalling van die Vrystaattak gesien word asook die deelnemers aan die uitstalling. Peter en Beverley Moss van die GGSA se Begraafplaasprojek asook die Google Earth Begraafplaasprojek het by die Vrystaters gaan kuier.